Lietuvos Respublikos Vyriausybė

NUTARIMAS

**DĖL LIETUVOS RESPUBLIKOS VYRIAUSYBĖS 2002 M. BIRŽELIO 13 D. NUTARIMO NR. 902 „DĖL DENATŪRUOTO ETILO ALKOHOLIO, KURIAM NETAIKOMI AKCIZAI“ PAKEITIMO**

2009 m. sausio 21 d. Nr. 44

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2002 m. birželio 13 d. nutarimą Nr. 902 „Dėl denatūruoto etilo alkoholio, kuriam netaikomi akcizai“ (Žin., 2002, Nr. [60-2463](https://www.e-tar.lt/portal/lt/legalAct/TAR.15E6F82FEC4E); 2004, Nr. 53-1812; 2007, Nr. [34-1224](https://www.e-tar.lt/portal/lt/legalAct/TAR.25ACE6C98AE4)):

1. Išdėstyti preambulę taip:

„Vadovaudamasi Lietuvos Respublikos akcizų įstatymo (Žin., 2001, Nr. [98-3482](https://www.e-tar.lt/portal/lt/legalAct/TAR.B9E1D301256F); 2004, Nr. [26-802](https://www.e-tar.lt/portal/lt/legalAct/TAR.9AE1F0D1CA5B); 2005, Nr. [153-5633](https://www.e-tar.lt/portal/lt/legalAct/TAR.342E1C6EDD80)) 25 straipsnio 2 dalimi, 26 straipsnio 1 punktu ir įgyvendindama 1992 m. spalio 19 d. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo (OL *2004 m. specialusis leidimas*, 9 skyrius, 1 tomas, p. 206) 27 straipsnio 1 dalies b punktą ir 5 dalį, Lietuvos Respublikos Vyriausybė nutaria:“.

2. Išdėstyti antrąją pastraipą (laikyti ją 1 punktu) taip:

„1. Patvirtinti 1992 m. spalio 19 d. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo 27 straipsnio 1 dalies b punkto taikymo Lietuvos Respublikoje taisykles (pridedama).“

3. Papildyti šiuo 2 punktu:

„2. Nustatyti, kad tais atvejais, kai nustatoma, kad ne maistui skirtuose produktuose esantis pagal kitos valstybės narės teisės aktų reikalavimus denatūruotas etilo alkoholis, nuo akcizų Lietuvoje atleidžiamas remiantis šio nutarimo 1 punktu patvirtintų 1992 m. spalio 9 d. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo 27 straipsnio 1 dalies b punkto taikymo Lietuvos Respublikoje taisyklių (toliau vadinama – šios Taisyklės) 5.3 punktu, vartojamas kaip apsvaigimą sukeliantis gėrimas, Komisija valstybės ekonominės bei finansinės kontrolės ir teisėsaugos institucijų bendradarbiavimui koordinuoti, sudaryta Lietuvos Respublikos Vyriausybės 2002 m. birželio 6 d. nutarimu Nr. 829 (Žin., 2002, Nr. [57-2314](https://www.e-tar.lt/portal/lt/legalAct/TAR.64D5A3DB0DCA)), svarsto klausimą dėl siūlymo Lietuvos Respublikos Vyriausybei priimti nutarimą atsisakyti pagal konkrečią kitos valstybės narės formulę denatūruotą etilo alkoholį atleisti nuo akcizų pagal šių Taisyklių 5.3 punktą pateikimo tikslingumo. Priėmus teigiamą sprendimą dėl šio siūlymo Lietuvos Respublikos Vyriausybei pateikimo tikslingumo, Lietuvos Respublikos finansų ministerija rengia ir teikia atitinkamą Lietuvos Respublikos Vyriausybės nutarimo projektą.“

4. Nurodytuoju nutarimu patvirtintose 1992 m. spalio 19 d. Tarybos direktyvos 92/83/EEB dėl akcizų, taikomų alkoholiui ir alkoholiniams gėrimams, struktūrų suderinimo 27 straipsnio 1 dalies b punkto taikymo Lietuvos Respublikoje taisyklėse:

4.1. Išdėstyti pavadinimą taip:

„**1992 M. SPALIO 19 D. TARYBOS DIREKTYVOS 92/83/EEB DĖL AKCIZŲ UŽ ALKOHOLĮ IR ALKOHOLINIUS GĖRIMUS STRUKTŪRŲ SUDERINIMO 27 STRAIPSNIO 1 DALIES B PUNKTO TAIKYMO LIETUVOS RESPUBLIKOJE TAISYKLĖS**.“

4.2. Išdėstyti 1 punktą taip:

„1. 1992 m. spalio 19 d. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo 27 straipsnio 1 dalies b punkto taikymo Lietuvos Respublikoje taisyklės (toliau vadinama – šios Taisyklės) nustato reikalavimus, kuriuos turi atitikti denatūruotas etilo alkoholis, kad jam pagal 1992 m. spalio 19 d. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo 27 straipsnio 1 dalies b punktą Lietuvos Respublikoje nebūtų taikomi akcizai.“

4.3. Pripažinti netekusiu galios 15 punktą.

MINISTRAS PIRMININKAS ANDRIUS KUBILIUS

FINANSŲ MINISTRAS ALGIRDAS ŠEMETA